Document ID: 32006R0601

KOMISIJAS REGULA (EK) Nr. 601/2006
(2006. gada 18. aprīlis),
ar ko īsteno Eiropas Parlamenta un Padomes Regulu (EK) Nr. 184/2005 attiecībā uz datu nosūtīšanas formātu un procedūru
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Eiropas Parlamenta un Padomes 2005. gada 12. janvāra Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem (1), un jo īpaši tās 7. pantu,
tā kā:
(1)
Ar Regulu (EK) Nr. 184/2005 izveidota vienota sistēma sistemātiskai Kopienas statistikas iesniegšanai par maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem.
(2)
Jāprecizē vajadzīgo datu nosūtīšanas formāts un procedūra, lai dalībvalstis cita citai varētu iesniegt salīdzināmus un saskaņotus datus, tādējādi samazinot iespējamību, ka datu nosūtīšanā varētu būt kļūdas, un palielinot savākto datu apstrādes ātrumu un darot tos drīzāk pieejamus lietotājiem. Papildus instrukcijām, kas sniegtas vienreiz gadā pārskatītajā Eiropas Kopienu Statistikas biroja izdevumā par maksājumu bilanci “Vademecum”, jānosaka īstenošanas noteikumi.
(3)
Šajā regulā paredzētie pasākumi ir saskaņā ar atzinumu, ko sniegusi Maksājumu bilances komiteja, kas izveidota saskaņā ar Regulu (EK) Nr. 184/2005,
IR PIEŅĒMUSI ŠO REGULU.
1. pants
Datu nosūtīšana
Dalībvalstis nosūta Komisijai (Statistikas birojam) datus elektroniskā formātā, izmantojot vienotu datu ieejas punktu, ko uztur Komisija (Statistikas birojs).
Komisija (Statistikas birojs) dara pieejamu sīki izstrādātu dokumentāciju par šo vienoto ieejas punktu un sniedz vadlīnijas par to, kā īstenot datu nosūtīšanas pieejas, kas ar to ir saderīgas.
2. pants
Datu formāts
Atbilstīgi Komisijas (Statistikas biroja) precizētajiem standartiem dalībvalstis lieto datu formātu “Gesmes”. Komisija (Statistikas birojs) dara pieejamu sīki izstrādātu dokumentāciju par šiem standartiem un sniedz vadlīnijas, kā šos standartus īstenot saskaņā ar šīs regulas prasībām.
Netiek izmantots datu formāts, uz kuru attiecas autortiesības.
3. pants
Datu formāta tehniskās specifikācijas
Datu struktūras tehniskās specifikācijas sniegtas šīs regulas pielikumā.
4. pants
Stāšanās spēkā
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2006. gada 18. aprīlī

Labels: 12
7
3
19